Platyroptilon

***Platyroptilon*** er en slekt av mygg beslektet med soppmygg. De er middelsstore mygg som som oftest kan kjennes på at antennene er flattrykte fra siden. Larvene er rovdyr som spinner klebrige fangstnett, og noen arter tiltrekker byttet med lys.

## Utseende
Middelsstore (gjerne 5-6 millimeter), slanke, gulbrunlige spinnmygg. Antennene er kamformede. Hodet er ganske lite, med to store og ett lite punktøye mellom fasettøynene. Kroppen er uten påfallende hår. Vingene er rundede, glassklare. Sju lange årer når området rundt vingespissen. Den andre, lange åren (R4+5) har en kort, skrå gren (R2+3) nær spissen. M og R4+5 er sammenvokst et stykke ved roten. Åren i midten (M) er forgrenet nær roten, med en lang gaffel. Den bakerste, lange åren (CuA) er også forgreinet langt inne, CuA1 vinklet. Åren CuP er velutviklet og når vingekanten. Beina er nokså lange og tynne, gjerne blekt fargede, uten kraftige børstehår.

## Levevis
Disse myggene finnes først og fremst på fuktige, skyggefulle steder, blant annet i tett skog og i huler. 

### Fangstnett

De voksne myggene blir ofte funnet på blomster, men det er særlig larvene i denne familien som har en interessant biologi. De er rovdyr som fanger byttet ved hjelp av klebrige fangstnett, som hos edderkopper. 

Noen arter har larver som lever under tømmerstokker, i meitemarkganger og på undersiden av kjukesopp. 

## Utbredelse
Slekten er vidt utbredt i tropene (Sør-Amerika, Afrika, Asia, Ny-Guinea).

## Systematisk inndeling

* orden Tovinger, Diptera
** underorden Mygg, Nematocera
*** overfamilie Sciaroidea
**** familie spinnmygg Keroplatidae
****** Underfamilien Keroplatinae Rondani, 1856 - ca. 760 arter
******* Gruppe Keroplatini Rondani, 1856
******** Slekt ***Platyroptilon*** Westwood, 1850 
********* *[[Platyroptilon collessi]]* Matile, 1982
********* *[[Platyroptilon dureti]]* Lane, 1956
********* *[[Platyroptilon inca]]* Duret, 1979
********* *[[Platyroptilon jarujini]]* Papp, 2006
********* *[[Platyroptilon kirkspriggsi]]* Matile, 1990
********* *[[Platyroptilon lanei]]* Duret, 1979
********* *[[Platyroptilon mendax]]* Matile, 1990
********* *[[Platyroptilon miersii]]* Westwood, 1850
********* *[[Platyroptilon misionensis]]* Duret, 1975
********* *[[Platyroptilon papua]]* Matile, 1990
********* *[[Platyroptilon penai]]* Duret, 1979
********* *[[Platyroptilon ramicornis]]* Enderlein, 1910
********* *[[Platyroptilon scurror]]* Matile, 1990
********* *[[Platyroptilon vockerothi]]* Duret, 1979
********* *[[Platyroptilon wui]]* Cao, Wu & Evenhuis, 2007
********* *[[Platyroptilon zernyi]]* Edwards, 1934

## Referanser




## Kilder
* Hutson, A.M., Ackland, D.M. og Kidd, L.N. 1980. Mycetophilidae (Bolitophilinae, Ditomyiinae, Didaocidiinae, Keroplatinae, Sciophilinae and Manotinae). *Handbooks for the Identification of British Insects* IX, 3.
* Rindal, E., Gammelmo, Ø. og Søli, G.E.E. 2008. On the family Keroplatidae in Norway (Diptera, Mycetophiliformia). Norwegian Journal of Entomology 55: 81-85.
* Søli, G.E.E., Vockeroth, J.R. og Matile, L. 2000. Families of Sciaroidea. Side 49-92 i: Papp, L. og Darvas, B. (red.): *Contributions to a Manual of Palaearctic Diptera. Appendix.* Science Herald, Budapest.
* Økland, B. og Søli, G.E.E. 1992. The genus *Keroplatus* Bosc, 1792 – an interesting addition to the Norwegian fauna (Diptera: Keroplatidae). Fauna norvegica Serie B 39: 85-88.
* Nettressursen Fauna Europaea.  

## Eksterne lenker
* 
* Norsk Entomologisk forening – for deg som vil lære mer om insekter.